**ЭССЕ**

**Менің сүйікті мамандығым және инновациялық әдіс тәсілдерім**

«Адам жанын түсіне білу, оны зерттей білу- үлкен өнер»

З.Фрейд.

Мен кіммін? Болашақта қандай мамандық иесі болғым келеді? Осы бір сұрақ өмірге келіп, сана-сезімі жетілген әр бір адамды толғандырары сөзсіз. Бір кездері мен де осы бір сұрақтың жетегінде көп ойланып, толғанып, қиялдап, өзім қалайтын, өзім сүйіп айналысатын істі таңдау жетегінде жүрдім. Ақырында осы бір сұраққа жауап та таптым. Ол әлем-психология әлемі болатын. Қазіргі кезде мен мектеп психологімін . Бұл менің сүйікті мамандығым және мен оны кездейсоқ таңдамадым. Мені адамдар арасындағы қарым- қатынастар, олардың пікірлері, әрекеттері, мотивтері, сенімдері көңіл күйлері әр адамның мінезі темпераментін білу қызықтырды.Сонымен психолог, ол кім? Психолог-өзінің білімі мен біліктілігіне сүйене отырып өзгелерді тығырықтан шығаруға көмектесетін ізгі жан деп есептеймін. Қазіргі уақытта мен Урджар ауданы Қазымбет ауылында «Қазымбет орта мектеп-бақша» КММ мектебінде жұмыс жасаймын. Мектепте жұмыс жасағаныма бір жылдың көлемі болды. Мектепте бала саны аз, кішігірім мектеп болғанымен сапа жағынан, білім жағынан алдынғы қатарлардан орыналады. Жақсы психолог болу үшін не қажет? Ең алдымен терең білім, еңбек, дәлдік, ұқыптылық, бастамашылдық, қойған мақсатына жетуге деген өз күшіне сенімділік. Бұл қасиеттер кез-келген мамандық иесіне тән емес пе? Әрине солай. Ал психолог мамандығы бұдан да гөрі зор қасиеттерді талап ететін еңбек ету барысында сезініп, білудемін. Ең маңызды қасиет ол мәселені шығармашылықпен шешетін терең интуицияның болуы. Қазір мен мектепте психолог бола жүріп, әр бір күн сайын балалар, ата-аналар,мұғалімдерде кездесетін қиыншылықтар мен проблемаларымен бетпе-бет кездесіп өз білігімді шыңдау, іздену үстіндемін. Мен жұмысқа енді қабылданып, орналасып жатқанымда әкімшілікке «Мектепте қауіпсіз білім беру ортасын қамтамасыз ету және жасөспірімдердің суицидтік және деструктивті мінез-құлқының алдын алу» бойынша арнайы курсқа өтініш келді. Мектеп директоры мені осы курсс қа қатысуымды сұрады. Бұл 80 сағаттан тұрды. Бұл семинарға қатысқаным мен үшін пайдалы істердің бірі болды деп айта аламын. Бұл жерде білімді мамандар келіп, психология саласы туралы көптеген мәліметтерімен іс тәжірбиелерімен бөлісті.

Мен өзім көптеген дүниемен таныстым деп айта алам, мен сырттай оқығаннанба психология саласында қиындықтарға тап болып жүретінмін. Осы курстын арқасында мені мазалап жүрген сұрақтардың жауабын таптым деп айта алам. Бұл сұрақтардың жауабын Өскемен қаласынан келген білікті маман өз ісінің шебері психолог Жадыра Жумағалиевнадан алдым деп айтқаным бекер болмас. Ол кісінің түсіндіру мамандығына деген сүйіспеншілігі өмірге деген қызуғушылығы менің жүрегімді елжіретпей қоймады. Ол кісіге рахметім шексіз.

Күз айының соңында Астана қаласына арнайы біліктілікті арттыру курсына әдіскеріміз тізім жасап жаттты. Бұл тізімге мені жазуын өтіндім.Әдіскеріміз тізімге мені қосты. Бұл кезде мен сәби күтіп жүрген кезім еді, соған қарамастан Астанаға аттандық. «Отбасылық Тәрбиелеу Институты» өткізіп отырған курстың ерекшелігі өте көп. Бұл жерде Ресей Федерациясынан келген педагог-психологтар Қазақстандық танымал психологтардан білім алдық. Қоржынымыз көптеген мәліметтермен толықты. Соңыңда отбасы тақырыбына ЭССЕ жазу берілді. Мен шығарманы өз сөзімен түсінікті етіп,өмірімнен алып жазып бердім. Марапаттау кезінде Серік Мадина Жеңісқызы сіздің шығарманыз ең үздік деп танылды дегенде көзіме еріксіз жас келді. Бұның өзі бір жетістік деп ойлаймын жас маман үшін. Алған сертификатарымызбен алғыс хаттарымызбен ауданымызға аттандық. Мен үшін осы курстан алғаным өте көп. Аудан ға келіп, жаңа талпыныспен жаңа әдістерімен жұмысты бастадық.Менің жұмысымның бағыттары 5 бөлімнен тұрды.

Психодиагностика,психопрофилактика,психоконсультация,психокоррекция,психологиялық ағарту болып табылады.Мен осы бағыттармен жұмыс жасаймын. Әр бағыттың өзінің ерекшеліктері қиындықтары бар. Мен жылдың басында оқушылар туралы мәліметтерді жинақтап, сынынтың әлеуметтік портреті Карта толтырумен бастаймын. Жоспарыма көптеген тақырыптарды қамтығым келеді Маған ұнайтыны балабақша балалармен жұмыс жасау. Мектеп алды даярлық 1 сынып оқушыларымен балалардың мектепке дайындығының психологиялық дайындығын тексеруді Тест Керна-Йирасиканы қолданам. Мұғалімдер мен жұмыс қыздармен жұмыс ұлдармен жұмыстарда әр түрлі жаңашыл әдістерді қолданам. Интеллектуалды және ғылыми бағыттағы оқушылармен жаттығулар қабілетті балалармен жұмыстарға да көңіл бөлемін. Жыл бойы ата-аналарға кеңес сынып жетекшілерге балаларға кеңес беріп отырам.

Инновациялық және интерактивтік әдістерді пайдалана отырып жиналыс немесе кездесудің сапалы әрі қызықты өтуіне ықпалын тигізіп, жан-жақты жұмыстанудамын. Ата-аналармен кездесулер, жиналыстар, т.б жиындардың қызықты өтуі психологтың үнемі ізденуіне, ұтымды әдіс-тәсілдерді қолдануына, кәсіби әдістерін үнемі жаңартып отыруына байланысты деп ойлаймын.

Сөзімді қорытындылай келе, мамандықтың жаманы жоқ, бірақ мұның кез-келгеніне икемділік қажет, ол үлкен өнерді, зор шеберлікті қажет ететін еңбек. Кімде -кім өзінің мамандығын сүйіп, жүрек қалауымен қызмет етсе, өз басына да, қоғамға да үлкен пайда келтірмек. Мамандығымыз- мақсатымымақтанышымыз және болашағымыз болсын дегім келеді.